stanford-oval/wikipedia huggingface dataset:
Tuhkimotarina (vuoden 2004 elokuva)
Näyttelijät

| 0 | 1 | 2 |
| --- | --- | --- |
|  Hilary Duff  | … |  Samantha ”Sam” Montgomery    |
|  Chad Michael Murray  | … |  Austin Ames   |
|  Jennifer Coolidge  | … |  Fiona   |
|  Dan Byrd  | … |  Carter Farrel    |
|  Regina King  | … |  Rhonda   |
|  Julie Gonzalo  | … |  Shelby Cummings    |
|  Madeline Zima  | … |  Brianna   |
|  Andrea Avery  | … |  Gabriella   |
|  Lin Shaye  | … |  rouva Wells   |
|  Whip Hubley  | … |  Hal Montgomery    |
|  Kevin Kilner  | … |  Andy Ames    |
|  Brad Bufanda  | … |  David   |
|  John Billingsley  | … |  herra Rothman    |
|  Simon Helberg  | … |  Terry   |
|  Mary Pat Gleason  | … |  Eleanor   |
|  Hannah Robinson  | … |  nuori Sam   |
|  Rory Thost  | … |  nuori Carter   |
|  Carlie Westerman  | … |  nuori Brianna   |
|  Lilli Babb  | … |  nuori Gabriella   |
Torsten Rancken

Torsten Rancken (23. marraskuuta 1889 Oulu – 13. toukokuuta 1981 Tammisaari) oli suomalainen metsänhoitaja.
Rancken suunnitteli ja ohjasi yhdessä professori Olli Heikinheimon kanssa vuonna 1929 valmistuneen dokumenttielokuvan Suomen metsät ja metsätalous. Hän kuvasi myös 1934 valmistuneen matkailudokumentin Pääsiäismatka hiihtäjien paratiisiin jossa kuvattiin matkaa loskaisesta Helsingistä Äkäslompoloon Yllästunturin juurelle kevättalvella 1934. Molempien elokuvien tuottajana oli Aho & Soldan.
Julkaisuja

Erfarenheter om asken som skogsträd i Finland - Saarni Suomen metsäpuuna - Die Esche als Waldbaum in Finland. Acta forestalia Fennica 40, 19. Finska forstsamfundet, Helsingfors 1934
Tankar och erfarenheter om träden i park och landskap. Frenckellska tryckeri aktiebolagets presentboksserie 15. Helsingfors 1964
Ekenäs stads naturparker : Hagen, Ramsholmen och Högholmen. Ekenäs stads parknämnd, Ekenäs 1972
Tsipa

Yksi Tsipan koskista.
Tsipa (ven. Ци́па) on Lenan vesistöön kuuluvan Vitimin sivujoki Burjatian tasavallassa Venäjällä. Sen yläjuoksusta käytetään nimitystä Verhnjaja Tsipa ja keskijuoksusta nimeä Srednjaja Tsipa. Joen pituus on 692 kilometriä, valuma-alueen laajuus 42 200 neliökilometriä ja keskimääräinen virtaus 270 kuutiometriä sekunnissa.
Tsipa saa alkunsa Ikat-harjanteelta ja virtaa Baunt-järven läpi vuorten muodostamassa kattilalaaksossa. Babant-vuoret läpäistyään se laskee Vitimin ylätasangon kautta Vitimiin. Tärkeimmät sivujoet ovat Tsipikan, Amalat ja Aktragda.
Torinon yliopisto

| Torinon yliopisto> Università degli Studi di Torino |
| --- | --- |

 lat. Alma Universitas Taurinensis 
Perustettu:  1404
Tyyppi:  Julkinen
Rehtori:  Prof. Ezio Pellizzetti
Henkilökunta:  690 professoria 611 apulaisprofessoria 761 tutkimusapulaista 28 assistenttia 1514 vakituista henkilökuntaa
Opiskelijoita:  67 000
Sijainti:  Torino,  Italia
Sivusto:  www.unito.it
Torinon yliopisto (ital. Università degli Studi di Torino, UNITO) on vuonna 1404 perustettu yliopisto Torinossa Piemonten maakunnassa Luoteis-Italiassa. Sitä pidetään Italian neljänneksi tärkeimpänä yliopistona ja se on jaetulla 57 sijalla Euroopan yliopistojen vertailussa.  Yliopistossa opiskelee noin 67 000 opiskelijaa.
Historia

Yliopisto perustettiin vuonna 1404 Ludovico di Savoian aloitteesta. Se kuitenkin suljettiin vuonna 1536 ja avattiin uudelleen herttua Emanuele Filiberton päätöksellä 30 vuotta myöhemmin. Tällöin se alkoi muuttua nykyaikaisempaan suuntaan Bolognan yliopiston esimerkin mukaan, vaikkakaan suurta kehitystä ei tapahtunut ennen Vittorio Amedeo II:n tekemiä uudistuksia.
Vittorio Amedeo II:n uudistusten ansiosta Torinon yliopistosta tuli uusi vertailukohde monille muille yliopistoille. 1800-luvulla yliopisto  kasvoi niin tiedekuntien kuin lahjakkuuksien määrän suhteen, ja siitä tuli Italian positivismin kiintopisteselvennä.
1900-luvulla oli Italian fasismin vastaisia keskipisteitä. Sodan jälkeen oppilasmäärät kasvoivat ja kampuksen rakenne parani, joskin  yliopiston merkitys väheni, kunnes uudet investoinnit paransivat taas sen asemaa vuosisadan lopulla.
Kampukset > Pääkampus Torinossa

Yliopisto jakautuu 55 osastoon, jotka sijaitsevat 12 tiedekunnassa:
maataloustieteiden tiedekunta
kauppatieteiden tiedekunta
kasvatustieteellinen tiedekunta
kieli- ja kirjallisuustieteiden tiedekunta
oikeustieteellinen tiedekunta
filosofian tiedekunta
matemaattis-luonnontieteellinen tiedekunta
lääketieteellinen tiedekunta
farmasian tiedekunta
poliittisten tieteiden tiedekunta
psykologian tiedekunta
eläinlääketieteellinen tiedekunta
Kampukset > Erikoisyksiköt

Lisäksi yliopisto on perustanut tietyille akateemisille alueille keskittyneitä kouluja, joko yksin tai yhdessä toisten instituutioiden kanssa. Tällä hetkellä näitä ovat:
bioteknologian koulu
moottoriteknologian koulu
strategisen opiskelun koulu
liiketalouden koulu
toisen asteen opettajakoulutus
sovelletun psykologian koulu
kansainvälinen Torinon yliopiston syventävien opintojen koulu (ISASUT)
kauppa- ja oikeustieteellisen instituutin vertaileva keskus
kognitiivisten opintojen keskus
Kampukset > Hajautetut tiedekunnat

Yliopistolla on lisäksi useita tiedekuntia Torinon ulkopuolella, lähinnä Luoteis-Italiassa. Näitä yksiköitä ovat:
Maatalous: Asti, Alba, Peveragno, Saluzzo, Fossano, Verzuolo, Ormea ja Sanremo
Taloustiede: Asti, Pinerolo ja Biella
Farmasia: Savigliano
Oikeustiede: Cuneo
Taide ja filosofia: Ivrea ja Biella
Lääketiede: Orbassano, Cuneo ja Aosta
Eläinlääketiede: Moretta ja Asti
Kasvatustiede: Savigliano
Poliittiset tieteet: Ivrea, Cuneo ja Biella
Aiheesta muualla

Torinon yliopiston kotisivut
Warrior (Keshan albumi)

| Warrior Kesha |
| --- | --- | --- |

Studioalbumin tiedot
 Äänitetty : tammi-elokuu 2012
 Julkaistu: 30. marraskuuta 2012
 Tuottaja(t): Ammo, Benny Blanco, Billboard, Cirkut, Dr. Luke, Greg Kurstin, Kool Kojak, Matt Squire, Max Martin, Shellback, Stardeath and White Dwarfs, Steven Wolf, The Flaming Lips
 Tyylilaji: elektropop, rock
 Kesto: 44.27
 Levy-yhtiö: Kemosabe, RCA
Keshan muut julkaisut
| I Am the Dance Commander + I Command You to Dance: The Remix Album 2011 | Warrior 2012 | Deconstructed 2012 |
Singlet albumilta Warrior (Keshan albumi)
 ”Die Young” Julkaistu: 25. syyskuuta 2012  ”C'Mon” Julkaistu: 16. marraskuuta 2012  ”Crazy Kids” Julkaistu: 30. huhtikuuta 2013
Warrior on yhdysvaltalaisen pop laulaja-lauluntekijä Keshan toinen albumi, joka julkaistiin Yhdysvalloissa 30. marraskuuta 2012.
Kappalelista

Warrior – 4.00
Die Young – 3.32
C'Mon – 3.34
Thinking of You – 3.04
Crazy Kids – 4.00
Wherever You Are – 3.58
Dirty Love (feat. Iggy Pop) – 2.44
Wonderland – 3.42
Only Wanna Dance with You – 3.31
Supernatural – 4.10
All That Matters (The Beautiful Life) – 3.37
Love into the Light – 4.46
43 (luku)

| --- | --- |
Luonnolliset luvut
43 ← 40 41 42 43 44 45 46 47 48 49 →
Kardinaaliluku: neljäkymmentäkolme
Järjestysluku: neljäskymmeneskolmas
Tekijät: 1, 43
Alkutekijät:  43

Roomalainen numero: XLIII
Binääriluku: 101011
Oktaaliluku: 53
Duodesimaaliluku: 37
Heksadesimaaliluku: 2B
Vigesimaaliluku: 23
43 (neljäkymmentäkolme) on luonnollinen luku, jota edeltää luku 42 ja seuraa luku 44.
Matematiikassa

43 on 14. alkuluku.
43 on 41:n alkulukupari.
43 on 47:n alkulukuserkku.
43 on pienin alkuluku, joka ei ole Chenin alkuluku.
43 kuuluu Heegnerin lukuihin.
43 kuuluu Sylvesterin lukujonoon.
43 on onnekas luku (engl. lucky number).
43 on keskitetty seitsenkulmioluku.
43 on palindromi senaarijärjestelmässä (1116).
43 on toinen alkuluku takaperin binäärijärjestelmässä:  43=101011_{2} ja  110101_{2}=53.
43 voidaan muodostaa kolmen neliöluvun summana:  5^{2}+3^{2}+3^{2}.
43 voidaan muodostaa kolmen kuutioluvun summana:  3^{3}+2^{3}+2^{3}.
43 voidaan muodostaa kuutio- ja neliöluvun summana:  3^{3}+2^{4}.
Minkään luvun tekijöiden summa ei ole 43.
43 on suurin tunnettu luonnollinen luku n siten, ettei  4^{n} sisällä kymmenjärjestelmässä yhtään nollaa.
15-pelin ratkaiseminen vaatii enintään 43 siirtoa, jos alkuasetelma on ratkaistavissa ja siirto, jossa laatta työntää muita laattoja edellään, lasketaan yhdeksi siirroksi.
Kun McDonald’s myi kananugetteja 6, 9 ja 20 kappaleen erissä, 43 oli suurin määrä, jota ei voinut ostaa tarkalleen.
Luonnontieteissä

Jaksollisessa järjestelmässä teknetiumin järjestysluku on 43.
Kalsium-43 on kalsiumin vakaa isotooppi.
Seleeni-77 on seleenin vakaa isotooppi, jonka neutroniluku on 43.
Muissa yhteyksissä

Itävallan kansainvälinen suuntanumero on 43.
PPS-43 oli neuvostoliittolainen konepistooli.
George W. Bush oli Yhdysvaltojen 43. presidentti.
Idaho oli 43. Yhdysvaltoihin liittynyt osavaltio.
Eurooppatie E43 kulkee Saksan ja Sveitsin välillä.
Kantatie 43 kulkee Uudenkaupungin ja Harjavallan välillä.
Televisiosarjassa Rillit huurussa on jakso nimeltään The 43 Peculiarity.
Aiheesta muualla

Kuvia tai muita tiedostoja aiheesta 43 (luku) Wikimedia Commonsissa
Vitor Belfort

| Vitor Belfort |
| --- | --- |
 Vitor Belfort vuonna 2010.
Henkilötiedot
Syntynyt: 1. huhtikuuta 1977 (ikä 47) Rio de Janeiro
Kansalaisuus:   Brasilia
Vapaaottelija
Lempinimi:  The Phenom
Aktiivisena:  1996–2018
Pituus:  183 cm
Paino:  83 kg
Painoluokka:  keskisarja (2008–2018) raskassarja (1996–1997, 2001) alempi raskassarja (1998–2007, 2012–2013)
Kätisyys:  oikea
Taistelutyyli:  nyrkkeily, brasilialainen jujutsu, Shotokan
Seura:  Fortfit Gym RVCA Sport Tristar Gym (2017–2018)
Tilastot
Ottelut:  41
Voitot:  26
– tyrmäyksellä:  18
– luovutuksella:  3
– päätöksellä:  5
Tappiot:  14
– tyrmäyksellä:  7
– luovutuksella:  2
– päätöksellä:  5
Aiheesta muualla
vitorbelfort.com
Vitor Vieira Belfort (s. 1. huhtikuuta 1977 Rio de Janeiro) on brasilialainen entinen vapaaottelija. Hän on otellut myös nyrkkeilyssä yhden ammattilaisottelun ja kilpaillut lukkopainissa voittaen MM-pronssia 2001. Vapaaottelussa Belfort on saavuttanut muun muassa UFC:n raskaansarjan turnausvoiton 1997 sekä alemman raskaansarjan mestaruuden 2004. Hän lopetti vapaaottelu-uransa 12. toukokuuta 2018.
Vapaaottelu

Belfort otteli ensimmäisen vapaaottelunsa Honolulussa, SuperBrawl 2 -tapahtumassa lokakuussa 1996. Hän kohtasi Jon Hessin, joka kaksimetrisenä oli huomattavasti Belfortia pidempi. Belfort voitti kamppailun tyrmäyksellä 12 sekunnissa.
Vapaaottelu > UFC

Helmikuussa 1997 Belfort osallistui UFC 12 -tapahtumaan, jossa järjestettiin kevyensarjan ja raskaansarjan turnaus. Belfort osallistui neljän ottelijan raskaansarjan turnaukseen. Hän voitti avauskierroksella Tra Telligmanin teknisellä tyrmäyksellä hieman yli minuutissa. Loppuottelussa Belfort sai vastaansa Scott Ferrozzon, joka oli myös voittanut vastustajansa teknisellä tyrmäyksellä. Loppuottelussa Belfort voitti raskaansarjan mestaruuden teknisellä tyrmäyksellä lyönnein 43 sekunnissa.
Turnausvoiton jälkeen Belfort jatkoi UFC:ssä ja voitti seuraavan kamppailunsa Tank Abbottia vastaan teknisellä tyrmäyksellä alle minuutissa. Hän otteli voiton myötä lokakuussa 1997 Randy Couturea vastaan raskaansarjan mestarin haastajan paikasta. Belfort hävisi kamppailun teknisellä tyrmäyksellä ensimmäisessä erässä, kahdeksan minuutin kohdalla. Belfort otteli tämän jälkeen voitokkaasti Joe Charlesia vastaan joulukuussa 1997, voitettuaan kamppailun käsilukolla, joka oli samalla hänen uran ensimmäinen luovutusvoitto. Kamppailun jälkeen Belfort otteli Wanderlei Silvaa vastaan alemmassa raskaassasarjassa lokakuussa 1998. Belfort voitti kamppailun teknisellä tyrmäyksellä 44 sekunnissa.
Vapaaottelu > Pride

Belfort siirtyi ottelemaan 1999 Japaniin Prideen. Hän otteli Japanissa viisi kamppailua. Ensimmäinen näistä päättyi tappioon Kazushi Sakurabaa vastaan, jolle hän hävisi tuomariäänin. Sittemmin Belfort voitti Gilbert Yvelin ja Daijiro Matsuin tuomariäänin. Sitä vastoin neljännen kamppailunsa Bobby Southworthia vastaan hän voitti kuristuksella ensimmäisessä erässä. Viimeiseksi kamppailuksi jäi toukokuussa 2001 käyty ottelu Heath Herringiä vastaan, joka oli aiemmin voittanut World Vale Tudo mestaruuden 1999. Belfort voitti kolme erää kestäneen kamppailun tuomariäänin.
Vapaaottelu > Paluu UFC:hen

Belfort teki paluun UFC:hen Chuck Liddelliä vastaan kesäkuussa 2002. Hän kärsi uransa kolmannen tappion Liddellille, joka voitti kamppailun tuomariäänin. Belfort kuitenkin voitti seuraavan kamppailun Marvin Eastmania vastaan teknisellä tyrmäyksellä minuutissa ja sai tilaisuuden haastaa Randy Couturen alemman raskaansarjan mestaruudesta. Tammikuussa 2004 Belfort otteli Couturea vastaan mestaruudesta UFC 46 -tapahtumassa, joka päättyi Belfortin voittoon teknisellä tyrmäyksellä 49 sekunnissa, lääkärin keskeyttäessä ottelun. Couture haastoi Belfortin uusintaan, joka käytiin UFC 49 -tapahtumassa elokuussa 2004. Kaksikon kolmas kamppailu päättyi Belfortin tappioon kolmannessa erässä, jonka myötä hän menetti alemman raskaansarjan mestaruuden.
Mestaruuden jälkeen Belfort otteli Tito Ortizia vastaan, jolle hän hävisi hajaäänin.
Vapaaottelu > Paluu Prideen ja Cage Rage mestaruus

Belfort palasi noin neljän vuoden jälkeen ottelemaan Prideen. Hän oli aiemmalla kerralla voittanut viidestä ottelusta neljä ja hävinnyt kerran. Belfortin ura Pridessa jatkui tappiolla Alistair Overeemia vastaan. Hän hävisi kamppailun kahden minuutin jälkeen kuristuksella.
Tappion jälkeen Belfort otteli vuoron perään eri vapaaottelujärjestöissä. Aluksi hän otteli Cage Ragessa voitokkaasti Antony Rea vastaan, tyrmättyään hänet toisessa erässä. Sittemmin kesäkuussa 2006 Belfort otteli toisen kerran Overeemia vastaan Strikeforcessa, jossa hän koki jälleen tappion vastustajalleen, mutta tällä kertaa tuomariäänin.
Näiden jälkeen Belfort palasi takaisin Prideen heinäkuussa 2006. Hän otteli Kazuo Takahashia vastaan, jonka Belfort voitti tyrmäyksellä 36 sekunnissa. Toisen kamppailun jälkeen Belfort sai lähteä Pridesta hävittyään Dan Hendersonille tuomariäänin.
Belfort siirtyi ottelemaan Cage Rageen, jossa hän oli kaksi vuotta aiemmin otellut voitokkaasti. Tälläkin kertaa Belfort menestyi, voitettuaan Ivan Seratin teknisellä tyrmäyksellä ensimmäisessä erässä. Voiton jälkeen Belfort otteli Cage Ragen alemman raskaansarjan mestaruudesta James Zikic'ia vastaan Cage Rage 23 -tapahtumassa. Syyskuussa 2007 käyty kamppailu päättyi Belfortin mestaruuteen tuomariäänin.
Hän ilmoitti lopettavansa vapaaottelu-uransa 15. lokakuuta 2016. Belfort kuitenkin palasi takaisin ottelemaan siirryttyään harjoittelemaan Tristar Gym salille.
Kesäkuussa 2017 Belfort voitti uransa toiseksi viimeisessä ottelussaan Nate Marquardt tuomariäänin (29–28, 29–28, 29–28). Se oli samalla hänen ensimmäinen voitto tuomariäänin sitten 2007.
Viimeisessä ottelussaan 12. toukokuuta 2018 Belfort tuli maanmiehensä Lyoto Machidan tyrmäämäksi potkulla päähän.
Saavutukset

UFC
UFC 12 raskaansarjan turnauksen voittaja
Alemman raskaansarjan mestaruus (kerran)
Illan tyrmäys (viidesti, vs. Rich Franklin, vs. Yoshihiro Akiyama, vs. Michael Bisping, vs. Luke Rockhold, vs. Dan Henderson)
Illan suoritus (kerran, vs. Dan Henderson)
Eniten tyrmäyksiä UFC:ssä (12)
Cage Rage
Alemman raskaansarjan mestaruus (kerran)
A Place to Call Home

| A Place to Call Home Joey Tempest |
| --- | --- | --- |

Studioalbumin tiedot
 Julkaistu: 20. huhtikuuta 1995
 Tuottaja(t): Dan Sundquist
 Tyylilaji: country rock
 Kesto: 47.25
 Levy-yhtiö: Polar Music, Polydor Records
Joey Tempestin muut julkaisut
|   | A Place to Call Home 1995 | Azalea Place 1997 |
Place To Call Home on hard rock -yhtye Europen laulaja Joey Tempestin vuonna 1995 julkaisema sooloalbumi.
Kappaleet

Kaikki kappaleet on tehnyt Joey Tempest.
We Come Alive – 4.48
Under the Influence – 4.41
A Place to Call Home – 3.42
Pleasure and Pain – 3.55
Elsewhere – 3.56
Lord of the Manor – 3.46
Don't Go Changin' on Me – 3.26
Harder to Leave a Friend Than a Lover – 3.49
Right to Respect – 2.50
Always a Friend of Mine – 4.01
How Come You're Not Dead Yet – 4.29
For My Country – 3.50
Aiheesta muualla

A Place to Call Home discogs.com -sivustolla
Tintti Amerikassa

| Tintti Amerikassa> Tintin en Amérique |
| --- | --- |

Alkuperäisteos
Kirjailija:  Hergé
Kuvittaja:  Hergé
Kansitaiteilija:  Hergé
Kieli:  ranska
Genre:  sarjakuva
Julkaistu:  1932
Suomennos
Suomentaja:  Heikki Kaukoranta ja Soile Kaukoranta
Kustantaja:  Otava
Julkaistu:  1978
Ulkoasu:  nidottu
Sivumäärä:  62
ISBN:  951-1-05049-4
Sarja: Tintin seikkailut
Edeltävä:  Tintti Afrikassa
Seuraava:  Faaraon sikarit
Löydä lisää kirjojaKirjallisuuden teemasivulta
Tintti Amerikassa (ransk. Tintin en Amérique) on vuonna 1932 ilmestynyt järjestyksessään kolmas Tintti-sarjakuva. Sen on piirtänyt ja käsikirjoittanut belgialainen sarjakuvataiteilija Hergé. Suomeksi albumi julkaistiin 1978 Heikki ja Soile Kaukorannan suomentamana.
Tintti Amerikassa on animaatiosarja Tintin seikkailujen ensimmäinen jakso ja yksi harvoista, joita ei jaeta osiin.
Juoni

Tintti ja Milou lähtevät Chicagoon keräämään tietoa gangsterisodista. Tintin saapumisesta kuulee myös gangsterijohtaja Al Capone, jonka timanttituotannon kaappaussuunnitelmat Tintti pilasi albumissa Tintti Afrikassa. Hänen kätyrinsä yrittävät useaan otteeseen hankkiutua eroon Tintistä. Tintti ei kuitenkaan onnistu saamaan poliiseja vakuuttuneiksi, joten gangsterit päästetään menemään.
Tintti joutuu uudelleen useiden hyökkäysten kohteeksi ja poliiseina esiintyvät gangsterit vievät hänet Al Caponen kilpakumppanin, Bobby Smilesin, luokse. Smiles yrittää suostutella Tinttiä liittymään heihin, mutta tämä kieltäytyy. Vaikka Tintti saa Smilesin miehet napattua, Smiles itse pakenee preerialle, minne Tintti seuraa häntä. Smiles huijaa paikalliset mustajalkaintiaanit pitämään Tinttiä vihollisena. Mutta Tintin huomattua amerikkalaisten yrittävän vallata mustajalkojen maata siellä sijaitsevien öljylähteiden vuoksi, he kääntyvät Tintin puolelle. Lopulta Tintti löytää Smilesin ja toimittaa tämän takaisin Chicagoon.
Tinttiä ylistetään sankarina, mutta sitten tuntematon kalju gangsteri (90-luvun animaatiosarjassa nimeltään Bugsy) kaappaa Miloun. Tintin saapuessa gangstereiden piilopaikkaan hänet kolkataan ja heitetään Michiganjärveen hukkumaan. Hän selviää, mutta joutuu uudelleen kaapatuksi. Hän kuitenkin kutsuu virkavallan paikalle pidättämään gangsterit. Tämän jälkeen Tintin kunniaksi pidetään paraati, minkä jälkeen hän palaa takaisin Eurooppaan.
1133

| --- | --- |
Vuosisadat: 900-luku · 1000-luku · 1100-luku · 1200-luku · 1300-luku
Vuosikymmenet: 1090-luku · 1100-luku · 1110-luku · 1120-luku · 1130-luku · 1140-luku 1150-luku · 1160-luku · 1170-luku · 1180-luku · 1190-luku · 1200-luku
Vuodet: 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109 1110 · 1111 · 1112 · 1113 · 1114 · 1115 · 1116 · 1117 · 1118 · 1119 1120 · 1121 · 1122 · 1123 · 1124 · 1125 · 1126 · 1127 · 1128 · 1129 1130 · 1131 · 1132 · 1133 · 1134 · 1135 · 1136 · 1137 · 1138 · 1139 1140 · 1141 · 1142 · 1143 · 1144 · 1145 · 1146 · 1147 · 1148 · 1149 1150 · 1151 · 1152 · 1153 · 1154 · 1155 · 1156 · 1157 · 1158 · 1159 1160 · 1161 · 1162 · 1163 · 1164 · 1165 · 1166 · 1167 · 1168 · 1169 1170 · 1171 · 1172 · 1173 · 1174 · 1175 · 1176 · 1177 · 1178 · 1179 1180 · 1181 · 1182 · 1183 · 1184 · 1185 · 1186 · 1187 · 1188 · 1189 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209
Tapahtumia

4. heinäkuuta - Saksan kuningas Lothar II kruunataan Pyhän saksalais-roomalaisen keisarikunnan keisariksi
Geoffrey Monmouthilainen julkaisee Britannian kuninkaista kertovan kirjansa Historia Regum Britanniae
Syntyneitä

5. maaliskuuta – Henrik II, Englannin kuningas, Anjoun ja Normandian herttua (k. 1189)
Sigurd II Munn, Norjan kuningas (k. 1155)
Thorlak Thorhallsson, islantilainen piispa ja pyhimys (k. 1193)
Kuolleita

Sæmundr fróði, Saimundr Viisas, islantilainen pappi ja kirjailija (s. 1056)
Þorlákur Runólfsson, islantilainen piispa (s. 1086)
Torsten Renqvist

Torsten Renqvist (10. toukokuuta 1924 – 13. toukokuuta 2007 Nacka, Ruotsi) oli ruotsalainen graafikko ja kuvanveistäjä. Renqvist työskenteli useimmiten puu- ja pronssimateriaalien kanssa. Hän debytoi vuonna 1950, ja vuonna 1964 hänelle myönnettiin palkinto Venetsian biennaalissa. Hänen töitään on esillä muun muassa Moderna museetissa.
Aiheesta muualla

Kuvia tai muita tiedostoja aiheesta Torsten Renqvist Wikimedia Commonsissa
Hemsida
Vuokila

Vuokila on suomalainen sukunimi, joka on muun muassa seuraavilla henkilöillä:
Erkki Vuokila (s. 1957), ristikonlaatija, tietokirjailija, päätoimittaja, säveltäjä ja sanoittaja
Konsta Vuokila (1877–1941), Työväen ja pienviljelijäin vaaliliiton kansanedustaja
Vesa Vuokila (s. 1972), jääpalloilija ja jääpallovalmentaja
Yrjö Vuokila (1924–2000), metsätieteilijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Warrington

| Warrington |
| --- | --- |
 Warringtonin kaupungintalo.
 Warringtonin sijainti Englannissa ja Cheshiressä.
 fiWarrington 
 53°23′13″N, 2°36′11″W 
Valtio:  Yhdistynyt kuningaskunta
Osa:  Englanti
Hallintoalue:  Luoteis-Englanti
Kreivikunta:  Cheshire
Hallinnon tyyppi:  Yhtenäishallintopiiri
Pormestari:  Peter Carey
Maantiede
Kokonaispinta-ala:  181 km²
Väestö
Väkiluku (2018):  209 547
Väestötiheys:  1 158 as./km²
 www.warrington.gov.uk 
Warrington on noin 210 000 asukkaan kaupunki ja yhtenäishallintopiiri Cheshiren kreivikunnassa Luoteis-Englannissa. Se sijaitsee Merseyjoen ja Manchesterin kanavan varsilla, Liverpoolin ja Manchesterin suurkaupunkialueiden välissä. Yhtenäishallintopiiriin kuuluu Warringtonin kaupungin lisäksi esikaupunkialueita ja maaseutua.
Kaupunki on kasvanut nopeasti viime vuosikymmeninä, ja se pyrkii saamaan cityn arvonimen. Kaupunki oli osa Lancashiren kreivikuntaa vuoteen 1974 asti.
Warringtonissa on yksi Yhdistyneen kuningaskunnan alhaisimpia työttömyyslukuja. Esimerkiksi kesäkuussa 2007 Warringtonissa eli työttömyyskorvauksella 1,7 % työvoimasta, kun koko Englannin keskiarvo on 2,3 % ja maan luoteisosan keskiarvo 2,6 %. Useimmat uudet työpaikat liittyvät teknologiaan tai markkinointiin, ja ne ovat menestyksellisesti korvanneet raskaan teollisuuden, jonka romahtaminen sai kaupungin tulevaisuuden näyttämään synkältä 1970-luvulla.
Kaupungissa on ollut suuri ilmavoimien tukikohta, joka tuli tunnetuksi toisen maailmansodan aikana. Vuonna 1967 se siirtyi amerikkalaisten käyttöön, ja suljettiin lopullisesti vuonna 1993.
Aiheesta muualla

Kuvia tai muita tiedostoja aiheesta Warrington Wikimedia Commonsissa
Welcome to Warrington (matkailusivusto)
Warrior

Wikisanakirjassa on tähän liittyvä sananselitys: .
Warrior voi tarkoittaa muun muassa seuraavia:
Warrior, panssarivaunu
Warrior, vuoden 2006 elokuva
Warrior, vuoden 2007 elokuva
Warrior, vuoden 2011 elokuva
Warrior, Keshan musiikkialbumi vuodelta 2012
Warrior, Jessi Freyn musiikkialbumi vuodelta 2019
”Warrior”, Amberin kappale, jolla hän edusti Maltaa Eurovision laulukilpailussa 2015
”Warrior”, Nina Sublattin kappale, jolla hän edusti Georgiaa Eurovision laulukilpailussa 2015
Rainbow Warrior, ympäristöjärjestö Greenpeacen laivoja
FC Warrior Valga, tallinnalainen jalkapalloseura
The Ultimate Warrior, yhdysvaltalainen showpainija
Shadow Warrior, videopeli
Warrior Sports, urheiluvälinevalmistaja
Britannian kuninkaallinen laivasto

Warrior-luokka (ironclad), panssarifregattiluokka
Warrior-luokka (risteilijä), panssariristeilijäluokka
HMS Warrior (1781), 74-tykkinen kolmannen luokan linjalaiva
HMS Warrior (1860), Warrior-luokan ironclad-taistelulaiva
HMS Warrior (1905), Warrior-luokan panssariristeilijä
HMS Warrior (R31), Colossus-luokan lentotukialus
HMS Warrior (tukikohta), Northwoodin laivastoesikunta 1963–1999
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Warrior”, voi hakea sivunnimihaulla, laajalla sivunnimihaulla tai tekstihaulla.